Pinkie Pie

**Pinkie Pie** egy földi póni élénkrózsaszín szőrrel és sötétebb rózsaszín sörénnyel és farokkal.

   Szépségjegye egy sárga és két kék luftballon. A főszereplő hatosfogat egyike. A Kockacukor Sarokban él Mr. és Mrs. Cakes-sel. A Harmónia elemei közül a Nevetés elemét képviseli. Van egy házi krokodilja, Gummy, akinek nincsenek fogai.

## **Jelleme**

   Pinkie egy társaságkedvelő és energikus póni, aki imádja az édességeket. Szeret bulikat rendezni bármikor, bárkinek. Sokszor dalban mondja el gondolatait. Gyaloglás helyett inkább ugrálva jár. Sokszor kissé szeles, a barátai nem tudják mit miért csinál vagy nem értik mit miért mond és sokszor nem veszik komolyan. Ő tanította meg barátait, hogy nevetéssel győzzék le félelmeiket és Twilight Sparkle-t, hogy fogadja el azokat a dolgokat, amiket nem ért. Bármikor kapható egy kis tréfára, a Ki a jó barát? című részben például Rainbow Dash-sel Ponyville lakóit. Persze sosem lép túl egy határt, mindig ügyel arra, hogy csínyei ne sértsenek meg senkit. Például befestették Applejack összes almáját, aki először dühös volt, amíg rá nem jött, hogy csak vízfesték, de Fluttershy-t sosem tréfálná meg, mert túlságosan érzékeny. Amikor Gilda megsérti Fluttershy-t, elhatározza, hogy megleckézteti "Pinkie Pie módra".

Pinkie bevallottan imád beszélni, néha akár teljesen jelentéktelen vagy értelmetlen dolgokról, amivel néha társai agyára megy. Az Ördögi pletykaban, amikor a viccmérgezés a legjellemzőbb tulajdonságaikat támadta meg és forgatta ki, Pinkie Pie-nak a nyelve dagadt meg, hogy képtelen volt akár egy szót is kimondani. Szélsőséges esetben akár mint vallatót is bevetik őt barátai. Például amikor az  Applejack és a rodeóban Applejack titkolózni kezdett barátai előtt, Pinkie-t küldték, aki addig magyarázott neki, míg ő végül megadta magát, és megígérte, mindent elmesél nekik. Habár meglehetősen cserfes, barátai bármikor rábízhatják titkaikat és amit megígér, sosem szegi meg. Van egy saját "Pinkie Pie-esküje", amit nem csak ő maga, hanem ha valaki más tesz vele fogadalmat, azzal is bármi áron betartatja.

Pinkie Pie számára fontos, hogy mindenkivel jó viszonyt ápoljon. Általában ő az első, aki köszönti a városban az új érkezőket. Észben tartja mindenki ügyes-bajos dolgait, mit szeretnek, mi a fontos számukra, születésnapokat, évfordulókat. Ennél fogva nem szereti, ha valakivel nincs jóban és igyekszik kipuhatolni, hogy mivel tehetné vidámabbá és lophatná be magát a szívébe. Bár naivan megbízik mindenkiben, néha mégis képes átesni a ló túlsó oldalára. Amikor barátai átlátszó kifogásokkal akarták magukat kihúzni Gummy utószülinapi bulija alól, kissé megőrült. Kitört rajta az üldözési mánia, azt képzelte, hagy a barátai már nem szeretik és ki akarják rakni a csapatból, így a meglévő űrt képzeletbeli barátokkal próbálta kitölteni. Amint viszont megtudta, hogy barátai nem hagyják el, azonnal visszatért régi önmaga.

Bár viselkedése sokszor egészen kaotikus, mégis mégis képes felelősséget vállalni. Amikor Mr. és Mrs. Cakes-nek kellett utazniuk, vonakodva bár, de rábízták csikóikat. Korábban csak játszott a csikókkal, így nem tudta mire vállalkozik. Mivel sokan úgy gondolták, ez túl nagy falat számára, meg is makacsolta magát, és nem fogadta el mások segítségét. A nagyobb nehézségek ellenére végül képes volt ellátni feladatát.

## Készségek

**Buliszervezés**

Különleges tehetsége van a buliszervezésben. Amikor Twilight Sparkle Ponyvillebe érkezett, még aznap megszervez neki egy üdvözlőpartit, ahol az egész falu megjelent. A gyors szervezésben segítségére van különleges buliágyúja, amivel egy pillanat alatt felkerül a dekoráció. Ez a különleges tehetsége, amit még az első bulija alkalmával fedezett fel magában.

**Ének, tánc és zene**

Pinkie Pie gyakran fakad dalra, rögtönöz nótákat, bár néha a fogadtatása elég vegyes. Ezen kívül remekül ért a hangszerekhez is. A bogárinvázióban egyszemélyes zenés felvonulásként csalta ki a élősdöket Ponyvilleből.

**Korcsolya**

Pinkie remek korcsolyázó, már egész kis kora óta űzi ezt a sportot. A Téltakarításban őt kérték meg tórovónak. Korcsolyájával vonalakat karcolt a jégbe, amik mentén könnyebb betörni a jeget, eközben a legkülönbözőbb mutatványokkal szórakoztatta magát.

**Pinkie érzék**

Ez egy furcsa képesség, amik jövőbeli eseményekre figyelmeztetnek. Egyebek közt a farokrángás, hogy valami le fog esni, a hátviszketés a szerencsés nap előjele vagy a remegő térd az ijesztő dolgoké. Ezek a különös jelek sokszor egymás után jelentkeznek, ezt hívja Pinkie érzéknek. Ezek még pontosabb előrejelzést adnak a jövőről.

**Memória**

A ki a jó barát?ban kiderül Pinkieről, hogy szinte hibátlan memóriája van. Mindenre emlékszik méndenkiről, mert mindenki a barátja és imádja, ha a barátainak örömet okozhat.

## Családja

Pinkie Pie családjáról először A Harmónia Elemei 2. részében kapunk utalást, amikor Pinkie a dalában (*Laughter Song*) nagyanyjára, Pinky mamára hivatkozik. A szűkebb családját a Szépségjegy krónikákban, Pinkie visszaemlékezéséből ismerhetjük meg. Elmondása szerint, csikóként egy kőfarmon nevelkedett, valahol Ponyville közelében szüleivel és két testvérével. Testvérei nevét egy twitter bejegyzésben adta közre az egyik író, ők *Limestone* és *Marble*. A családja nem volt túl vidám, leginkább csak csendben dolgoztak a farmjukon.

**Gummy**

Gummy Pinkie házi aligátora. Először a Pinkie kínben jelenik meg. Gummy kissé harapós, de nincsenek fogai, így nem sebesíthet meg senkit. Habár érzelmek szinte sosem mutatkoznak rajta, Pinkie Pie mégis tudja, hogyan érzi magát. Habár az első feltűnésekor mosolyog, általában csak ugyan azzal a kifejezéstelen arccal, egykedvűen bámul és nem törődik a körülötte zajló eseményekkel, viselkedése így éles kontrasztban áll gazdájáéval. A születésnapja egy nappal Pinkie Pie-é előtt van. Az Egyszemélyes buliból megtudhattuk, hogy szereti a puncsot és a farkát lóbálva táncol.